เคลมประกันบ้าน เช่น รถชนบ้าน, น้ำท่วมบ้าน หรือโจรงัดแงะ ทำได้ตามขั้นตอนดังนี้
1. เมื่อเกิดความเสียหายอย่าเพิ่งใจเสีย สูดหายใจเข้าลึก ๆ ตั้งสติ แล้วถ่ายรูปบ้านในส่วนที่ทิ้งร่องรอยความเสียหายเก็บไว้ ความเสียหายทรัพย์สินที่เป็นเศษซากก็ควรเก็บไว้ อย่าเพิ่งทิ้งเด็ดขาด เพราะทั้งภาพถ่ายและพยานวัตถุเป็นหลักฐานสำคัญในการยื่นเคลมกับบริษัทประกัน
2. แจ้งบริษัทประกันเพื่อขอเคลมเงินชดเชย ระบุความเสียหายของบ้านและสินทรัพย์ ช่วงเวลาที่เกิดเหตุพร้อมหลักฐานประกอบ ได้แก่
สำเนาบัตรประชาชน
สำเนาทะเบียนบ้าน
ใบเสนอราคาค่าซ่อมบ้านและทรัพย์สิน
ใบเสร็จรับเงิน
3. ส่งหลักฐานและเอกสารที่บริษัทกำหนดไปยังช่องทางที่บริษัทประกันระบุไว้ เพื่อทำการส่งเคลม โดยจะต้องแจ้งรายละเอียดความเสียหายที่เกิดขึ้น รวมถึงมูลค่าความเสียหายของทรัพย์สินนั้น ๆ อันนี้จะส่งเคลมผ่านทางอีเมลหรือไปรษณีย์ได้ตามสะดวก แล้วอย่าลืมระบุช่วงวันเวลาให้ชัดเจน
4. บริษัทประกันจะใช้เวลาพิจารณาข้อมูลหลักฐาน ระยะเวลาขึ้นอยู่กับแต่ละบริษัท
5. บริษัทดำเนินการจ่ายค่าสินไหมทดแทนเป็นขั้นตอนสุดท้าย